**М О Т И В И**

**за изменение на Наредбата за реда за придобиване, управление и разпореждане с общинско имущество**

**и**

**Тарифата за базисни наемни цени при предоставяне на общински недвижими имоти за развитие на стопански дейности на територията на Община Лом**

 **I.** Причини, налагащи приемането на изменението на Наредбата, приета на основание чл.21, ал.2 от ЗМСМА и чл.8, ал.2 от ЗОС и влязла в сила от деня на приемането и с Решение № 141/ 20.04.2012 г. на Общински съвет - Лом; допълнена и изменена с Решение № 164/ 30.05.2012 г.; Решение № 648/ 23.03.2015 г.; Решение № 216/31.11. 2016 г.; Решение №377/2012.2017 г.; Решение № 398/27.02.2018 г.; Решение № 551/28.12.2018 г. и Решение № 623/ 31.05.2019 г.

Промяната на наредбата се налага поради постъпване на Протест от Иван Карагьозов – прокурор при Районна прокуратура –Лом, според който Наредбата съдържа норми, които не съответстват на нормативни актове от по-висока степен, както следва:

Съгласно чл. 14. (3) По искане от собствениците на заведения и въз основа на схема на гл. архитект на общината за разполагане на маси за консумация (летни градини) върху общинските терени пред тези обекти, кметът на общината сключва договор за отдаване под наем, без търг или конкурс, за срок до три години.

(4) /Реш. 551/28.12.2018 г/ По искане от собствениците на търговски обекти и въз основа на схема на гл. архитект на общината, за излагане на плодове и зеленчуци в закрита площ върху общинските терени, пред тези обекти, кметът на общината сключва договор за отдаване под наем, без търг или конкурс, за срок до три години.

 (5) **/**Реш.623/31.05.2019 г./ По искане от собствениците на търговски обекти за обособяване на парко места, в близост до обектите, при възможност, и въз основа на схема на гл. архитект на общината, кмета на общината сключва договор за отдаване под наем, без търг или конкурс, за срок до три години.

 Разпоредбите на чл. 14, ал. 3, ал.4 и ал. 5, в частта им „без търг или конкурс”, противоречи на разпоредбите на ЗОС и по-конкретно чл. 14, ал.2 и ал.7, където е уредено, че имотите или части от тях, се отдават под наем, след провеждането на търг или конкурс.

 С оглед на гореизложеното, е необходимо да се отмени чл. 14, ал.3, ал.4 и ал.5 от Наредбата.

Промяната в Наредбата води до съответна промяна и в Тарифата за базисни наемни цени при предоставяне на общински недвижими имоти за развитие на стопански дейности на територията на Община Лом /неразделна част от Наредбата/.

 В тази връзка:

 В графа „Терени, тротоари, летни градини, градински площи, обекти по чл. 120 А ППЗТСУ”, отпада текста „летни градини”, а текста „ чл. 120 А ППЗТСУ” се заменя с текста ”чл.56 от ЗУТ”.

Последната промяна е и на основание промени в нормативната база:

 **2.Цели които се поставят:**

 Привеждане на наредбата в съответствие с изискванията на Закона за общинска собственост.

 **3. Финансови и други средства, необходими за прилагането на новата уредба**.

 За прилагането на Наредбата не са необходими допълнително финансови средства.

 **4. Очаквани резултати от прилагането**

 Актуализиране на нормативната база.

 5**. Анализ за съответствие с правото на Европейския съюз**.

 Предлаганият проект за изменение е разработен в съответствие с Европейското законодателство – Европейската харта за местно самоуправление.

На основание чл. 26, ал. 2 от Закон за нормативните актове, във връзка с чл. 77 от АПК заинтересованите лица могат в 30-дневен срок от публикуване на настоящия проект на Интернет страницата на Община Лом, да направят предложения ида изразят становища по проекта.

Формата за участие в производството по издаване на посочения акт от страна на заинтересованите лица и организации са писмени предложения и възражения.

 **ПРОЕКТ**

**Предвид изложените мотиви:**

 **I. Предложението за изменение на Наредбата за реда за придобиване, управление и разпореждане с общинско имущество, е както следва:**

**Било:**

чл.14. (1) Отдаването под наем на общински терени за поставяне на павилиони (преместваеми обекти по чл. 56 ал. 1 от ЗУТ) се извършва след проведен търг или конкурс по реда на глава шеста, въз основа на схема, одобрена от главния архитект на общината.

(2) Въз основа на резултатите от търга или конкурса, кметът на общината сключва договор, чийто срок не може да бъде по- дълъг от десет години.

(3) По искане от собствениците на заведения и въз основа на схема на гл. архитект на общината за разполагане на маси за консумация (летни градини) върху общинските терени пред тези обекти, кметът на общината сключва договор за отдаване под наем, без търг или конкурс, за срок до три години.

 (4) /Реш. 551/28.12.2018 г/ По искане от собствениците на търговски обекти и въз основа на схема на гл. архитект на общината, за излагане на плодове и зеленчуци в закрита площ върху общинските терени, пред тези обекти, кметът на общината сключва договор за отдаване под наем, без търг или конкурс, за срок до три години.

 (5) **/**Реш.623/31.05.2019 г./ По искане от собствениците на търговски обекти за обособяване на парко места, в близост до обектите, при възможност, и въз основа на схема на гл. архитект на общината, кмета на общината сключва договор за отдаване под наем, без търг или конкурс, за срок до три години.

**Става:**

чл.14. (1) Отдаването под наем на общински терени за поставяне на павилиони (преместваеми обекти по чл. 56 ал. 1 от ЗУТ) се извършва след проведен търг или конкурс по реда на глава шеста, въз основа на схема, одобрена от главния архитект на общината.

(2) Въз основа на резултатите от търга или конкурса, кметът на общината сключва договор, чийто срок не може да бъде по- дълъг от десет години.

(3) отпада – Решение………

(4) отпада – Решение………..

(5) отпада – Решение………

**II. Предложението за изменение на Тарифата за базисни наемни цени при предоставяне на общински недвижими имоти за развитие на стопански дейности на територията на Община Лом, е както следва:**

Било:

|  |  |  |  |
| --- | --- | --- | --- |
| ИЗВЪРШВАНИ ДЕЙНОСТИ /ВИДОВЕ/  | ПОМЕЩЕНИЯ В МАСИВНИ СГРАДИ | ПОМЕЩЕНИЯ В ПАЯНТОВИ СГРАДИ,МАЗЕТА,ТАВАНИ, ПАВИЛИОНИ ,БАРАКИ | ТЕРЕНИ,ТРОТОАРИ, ЛЕТНИ ГРАДИНИ,ГРАДИНСКИ ПЛОЩИ, ОБЕКТИ ПО ЧЛ.120А ППЗТСУ |

Става:

|  |  |  |  |
| --- | --- | --- | --- |
| ИЗВЪРШВАНИ ДЕЙНОСТИ/ВИДОВЕ/ | ПОМЕЩЕНИЯ В МАСИВНИ СГРАДИ | ПОМЕЩЕНИЯ В ПАЯНТОВИ СГРАДИ,МАЗЕТА,ТАВАНИ, ПАВИЛИОНИ ,БАРАКИ | ТЕРЕНИ,ТРОТОАРИ, ГРАДИНСКИ ПЛОЩИ, ОБЕКТИ ПО ЧЛ.56 от ЗУТ |

**В раздел: Допълнителни разпоредби**

Било:

 4.1(Решение 126/30.06.2016 г.) Наемателите на общинска земя за летни градини, заплащат наемни вноски шест месеца от всяка календарна година, за периода от 01.04. до 30.09.

 4.2 Целогодишен наем дължат наемателите за частта от терена, която са пригодили за ползване и през зимата или са ситуирали така, че общинският терен е зает целогодишно.

 Става:

 4.1 отменен – Решение……………

 4.2 отменен – Решение ……………

Настоящето изменение на Наредбатаза реда за придобиване, управление и разпореждане с общинскоимущество, прието с Решение №............................ на Общински съвет Лом, влиза в сила от датата на приемането й.